אלכסנדר קולישר

אלכסנדר קוּלישֶׁר (ברוסית: Алекса́ндр Миха́йлович Ку́лишер (אלכסנדר מיכאילוביץ' קולישר) 21 פברואר 1890 – 6 או 13 בפברואר 1942) היה משפטן, היסטוריון, ביוגרף ודמוגרף יהודי-רוסי, מומחה בינלאומי לענייני חוקה. תרם לתאוריית התמורה הדמוגרפית.

== ביוגרפיה ==
קולישר נולד בסנקט פטרבורג, למשפחה של משפטנים והיסטוריונים. לאחר שסיים תיכון בהצטיינות, הוא למד בפקולטה למשפטים באוניברסיטת סנקט פטרבורג, היכן שלמדו גם אביו ושני אחיו הגדולים. הוא התמחה במשך שנתיים באוניברסיטת אוקספורד אצל פול ווינוגרדוף , ולאחר מכן חזר לרוסיה והיה לפרופסור באוניברסיטת סנקט פטרבורג, שם עסק במאבקי העצמאות האיריים מהפן החוקתי.<ref name=":0">מארק טולטס ואנטולי ווישנבסקי,[https://www.researchgate.net/publication/315933790_An_Unnoticed_Contribution_to_Demographic_Transition_Theory_Alexander_Kulischer_Alexandre_Koulicher_and_His_Forgotten_Publications An Unnoticed Contribution to Demographic Transition Theory], Демографическое обозрение, 2015, 2(4).</ref>

כישוריו החוקתיים באו לידי ביטוי במהפכת פברואר, עת קולישר לקח חלק פעיל ברפורמה הארגונית שעברה רוסיה, אולם כל פועלו ירד לטימיון במהפכת אוקטובר. קולישר ומשפחתו היו חברים במפלגה הדמוקרטית החוקתית, ולאחר שזאת הוצאה מחוץ לחוק בברית המועצות, הם נרדפו, ואלכסנדר ואחיו אף נעצרו. בעקבות הרדיפות, ברחו בני המשפחה מרוסיה, ואלכסנדר עבר בתחילה לאוקראינה ולאחר מכן לברלין, שם המשיך לפרסם ספרים ומאמרים אקדמיים. קולישר ניסה לקבל משרת מרצה אוניברסיטאית, הן באירופה והן בארצות הברית, אך לא התקבל, ככל הנראה בשל מוצאו היהודי.<ref name=":0" />

ב-1923 השתקע קולישר בפריז, והשתלב הן בקרב הגולים הלבנים והן בחוגי הציונות הרוויזיוניסטית. הוא החל לפרסם מאמרים משפטניים בעיתון פוסלדנייה נובוסטי בעריכתו של פאבל מיליוקוב, בהם ניתח מצבים מדיניים מנקודת מבט של המשפט הבינלאומי. מקומו בעיתון היה כה בולט, שיריביו כינוהו "ביטאון מיליוקוב-קולישר". הוא הרצה באוניברסיטת סורבון, שם החל להתמקד בהגירה בנוסף למחקריו בענייני חוקה.<ref name=":0" />

בקונגרס היסוד של ההסתדרות הציונית החדשה ב-1935, כאשר ז'בוטינסקי הציע להביע עמדות חיוביות כלפי הדת ולהכניס לחוקת היסוד של הצ"ח כגון "השרשת קודשי הדת בחיי האומה", הביע קולישר את התנגדותו בנאום אתאיסטי אנטי-דתי. הוא הציג את הדת כ"גיבוב שטויות ואמונות שווא והבל", וטען בחריפות שאסור לתנועה פוליטית מתקדמת לבוא בברית עם גורמים דתיים, "ובייחוד לחרוט על דגלה ססמאות דתיות".<ref name=":1"></ref> וויכוחו של קולישר עם ז'בוטינסקי באותו כנס נחשב להיסטורי בקרב הרוויזיוניסטים. בסוף הכנס, הצביע קולישר, יחד עם אריה דיסנצ'יק, שמואל מרלין, יוחנן בדר, עדיה חורון ועוד שישה צירים נגד הנוסח שהציע ז'בוטינסקי, אולם רק קולישר וחורון עזבו את הצ"ח בעקבות ההחלטה.<ref name=":1" />

קולישר לא ניתק לחלוטין את קשריו עם התנועה הרוויזיוניסטית, ושימש כשופט עליון של ברית הצה"ר גם לאחר הקמת הצ"ח.

ב-1941 ניסה קולישר לברוח מצרפת של וישי יחד עם אחיו, אך נעצר בניסיונו לעבור את הגבול לאזור החופשי . קולישר מת בפברואר 1942 במחנה ריכוז נואֶה-מוזאק .<ref name=":0" />

=== משפחה ===
אלכסנדר קולישר היה צאצא למשפחת קולישר, משפחה של יהודים מלומדים ואנשי ציבור; במשפחתו במצומצמת נכללים אביו מיכאל, היסטוריון ואתנוגרף שהשפיע על אלכסנדר ויוג'ין, ושני אחיו ויוסף.<ref name=":0" />

== הגותו ==
שלבי התמורה הדמוגרפית.
קולישר פרסם מספר ספרים בנושאים שונים, ביניהם ספרי משפטים העוסקים בחוקה, ביוגרפיות וספרי דמוגרפיה.<ref name=":0" />

אלכסנדר קולישר, יחד עם אחיו , תרם להתפתחות תאוריית התמורה הדמוגרפית, לפיה המודרניזציה של ארצות גורמת לרוב לירידה הן בילודה והן בתמותה, כאשר לרוב הילודה פוחתת יותר מהתמותה. לפי התאוריה, תחילת התהליך הוא כאשר האוכלוסייה שעוברת את התמורה הדמוגרפית גדלה מהר יותר ויותר, הודות לירידה בתמותה. גם הילודה מתחילה לרדת, אך בפיגור ביחס לתמותה, ולכן נוצר עודף קבוע של לידות. עם הזמן, גדילת האוכלוסייה מאטה בעקבות צמצום הפערים בין התמותה לילודה, אף שהתמותה ממשיכה לרדת. הגדילה היחסית פוחתת, אף שהמספרים המוחלטים המתארים את הגדילה ממשיכים לעלות. לבסוף, ירידה חדה בילודה מונעת כל עודף ילודה, ואף עשויה לבשר על הקטנת האוכלוסייה. קולישר עסק גם בתחומים אחרים בדמוגרפיה, כמו הגירה ומלחמות, ופרסם ספרים בנושא.<ref name=":0" />

קולישר החזיק בדעה לפיה מקור הקהילות היהודיות סביב הים התיכון בעת העתיקה, אינו בתפוצת יהודים לאחר חורבן הבית, אלא בהתגיירויות המוניות בתקופה שקדמה לחורבן, החל מימי החשמונאים. הוא האמין שעיקר המתגיירים היו פניקים, שלשונם ועולמם התרבותי היו קרובים לאלה של המקרא והיהדות, ועל כן קבלת היהדות הייתה קלה להם יחסית. קולישר סבר שרק בדרך זו ניתן להסביר את הגידול העצום באוכלוסייה היהודית במאות הראשונות לספירה. את התאוריה הזאת קיבל עדיה חורון, והיא הייתה לאחד מיסודות התפיסה ההיסטורית של תנועת הכנענים.<ref>יהושע פורת, שלח ועט בידו, ראם, 1989, עמ' 131</ref>

קולישר היה ליברל ודמוקרט, והביע תמיכה קבועה בדמוקרטיות האנגלו-סַקסיות.

== קישורים חיצוניים ==
* [https://www.researchgate.net/publication/315933790_An_Unnoticed_Contribution_to_Demographic_Transition_Theory_Alexander_Kulischer_Alexandre_Koulicher_and_His_Forgotten_Publications An Unnoticed Contribution to Demographic Transition Theory], מאת מארק טולטס ואנטולי ווישנבסקי, Демографическое обозрение, 2015, 2(4). פורסם גם באתר מכון ז'בוטינסקי תחת השם [http://www.jabotinsky.org/ארכיון/דפדוף-בקטלוג-התיקים/?section=פ&arc=448&itemId=23707 קולישר אלכסנדר, מאמרים].
* [https://www.researchgate.net/publication/333886231_A_Forgotten_Forerunner_of_Demographic_Transition_Theory_Alexander_Kulischer_and_His_Neglected_Works A Forgotten Forerunner of Demographic Transition Theory], מאת מארק טולטס, Population and Development Review 45(2) (יוני 2019), עמ' 421–424.
* [https://link.springer.com/chapter/10.1007%2F978-1-349-61837-8_4 Russian Migrations in the Sixteenth to Twentieth Centuries], על מיכאל קולישר, אביו של אלכסנדר.

==הערות שוליים==

קטגוריה:דמוגרפים
קטגוריה:דמוגרפים יהודים
קטגוריה:סופרים יהודים רוסים
קטגוריה:יהודים רוסים
קטגוריה:רוויזיוניסטים
קטגוריה:משפטנים רוסים
קטגוריה:משפטנים יהודים
קטגוריה:משפט בין-לאומי פומבי
קטגוריה:משפט חוקתי לפי מדינה
קטגוריה:ביוגרפים
קטגוריה:ביוגרפים יהודים
קטגוריה:סובייטים שנולדו ב-1890
קטגוריה:סובייטים שנפטרו ב-1942
קטגוריה:נספים במחנות ריכוז והשמדה
קטגוריה:היסטוריונים שנספו בשואה